Атрымаўшы журналісцкую адукацыю і не скончыўшы юрыдычную, на якой настойвалі бацькі, будучы пісьменнік працаваў у газетах калумністам і рэпарцёрам. Ён шмат падарожнічае па Еўропе. У 1957 годзе ён пабываў у Маскве на міжнародным фестывалі моладзі і студэнтаў. Затым у Мексіцы, пасля 18 месяцаў бесперапыннай пісьменніцкай працы Гарсія Маркес надрукаваў свой шэдэўр — раман "Сто гадоў адзіноты", які чылійскі паэт Пабла Неруда назваў лепшым раманам, напісаным на іспанскай мове, пасля "Дон Кіхота".